Οι **LMFAO** είναι αμερικάνικο electronic dance music δίδυμο, το οποίο αποτελείται από τους Redfoo και SkyBlu. Οι RedFoo και SkyBlu μεγάλωσαν στην εύπορη συνοικία του Λος Άντζελες, Πασίφικ Πάλισεϊντς, όπου και δημιούργησαν το συγκρότημα των LMFAO το 2006. Στις 21 Σεπτεμβρίου 2012, το δίδυμο ανακοίνωσε ότι πλέον βρίσκονταν σε *hiatus*.

Ιστορία
-------

### 2006–2010: Καταβολές, ανάδειξη και *Party Rock*

Κύριο λήμμα: Party Rock
Οι LMFAO έχουν δηλώσει ότι το πρώτο τους όνομα ήταν το *SexiDudes*, το οποίο, όμως, άλλαξαν έπειτα από προτροπή της γιαγιάς τους. Ενώ το "LMFAO" είναι μια κοινή απλουστευμένη *slang* συντόμευση του "Laughing My Fucking Ass Off", σε αυτή την περίπτωση, σύμφωνα με το Hollywood Reporter έχει την έννοια του "Laughing My Freaking Ass Off" (καθώς το *U.S. Trademark Office* δεν θα τους επέτρεπε να χρησιμοποιούν ως *trademark* ένα όνομα που περιλαμβάνει την λέξη "fucking") ή σύμφωνα με το BBC, "Loving My Friends And Others".

Οι LMFAO ξεκίνησαν την καριέρα τους το 2006 ως τμήμα της *electro house club* σκηνής του Λος Άντζελες, στην οποία περιλαμβάνονταν, εκείνη την εποχή, DJ/παραγωγοί όπως οι Steve Aoki και Adam Goldstein. Το δίδυμο ξεκίνησε να γίνεται γνωστό σε τοπικό επίπεδο μέσω των ζωντανών τους εμφανίσεων σε νυχτερινά κέντρα και ραδιοφωνικούς σταθμούς. Όταν είχαν γράψει αριθμό ορισμένων *demos*, ο φίλος του Redfoo, will.i.am τους σύστησε στον επικεφαλής της Interscope, Τζίμι Άιοβαϊν, ο οποίος τους έδωσε την άδεια να ενταχθούν στην Interscope/will.i.am Music. Ο μάνατζερ της Interscope A&R and will.i.am, Νιλ Τζέικομπσον ανέφερε στο HitQuarters ότι τα *demos* αυτά έμοιαζαν σαν "έτοιμες ηχογραφήσεις" και ότι η πρόσθετη εργασία ήταν τόσο λίγη που αρκούσε, απλώς, στην δισκογραφική να "γυρίσει το κλειδί".

Οι LMFAO κυκλοφόρησαν το *Party Rock EP* στο μουσικό κατάστημα του iTunes την 1η Ιουλίου 2008, και κυκλοφόρησαν το σύνολο του δίσκου στις 7 Ιουλίου 2009. Ο δίσκος έφτασε στον αριθμό 33 της κατάταξης *Billboard* 200 και νούμερο δύο στο *U.S Dance Chart*. Οι *Los Angeles Times* περιέγραψαν το *Party Rock* ως "14 ύμνους για την νυχτερινή ζωή." Το πρώτο single του δίσκου ήταν το "I'm In Miami Bitch", το οποίο κυκλοφόρησε τον Δεκέμβριο του 2008, και έφτασε στον αριθμό 51 της κατάταξης *Billboard* Hot 100 και νούμερο 37 στον Καναδά. Στις αρχές του 2009, ένας σχετικά άγνωστος DJ/παραγωγός με το όνομα 'DJ Inphinity' έφτιαξε ένα *bootleg* χρησιμοποιώντας το remix του Silvio Ecomo για την μουσική επιτυχία του 2008 του DJ Chuckie με τίτλο "Let the Bass Kick" και την *a cappella* έκδοση του κομματιού των LMFAO, δημιουργώντας το "Bass Kick in Miami". Το συγκεκριμένο bootleg έγινε ευρύτερα γνωστό μέσω της διάδοσής του στο διαδίκτυο και είχε πολύ μεγάλη επιτυχία στην Winter Music Conference του Μαϊάμι το 2009. Λίγες εβδομάδες αργότερα το τραγούδι χρησιμοποιήθηκε ως θέμα για την εκπομπή του τηλεοπτικού σταθμού E!, *Kourtney and Khloé Take Miami* και το "Get Crazy" χρησιμοποιήθηκε για την τηλεοπτική εκπομπή *Jersey Shore* το 2009. Οι LMFAO συμμετείχαν στην εκπομπή του MTV, *The Real World: Cancun* τον Αύγουστο του 2009, στην οποία καλυπτόταν η ζωντανή εμφάνιση του συγκροτήματος στο Κανκούν στη διάρκεια των πασχαλινών διακοπών του 2009. Την ίδια χρονιά, οι LMFAO συμμετείχαν στο κομμάτι των The Crystal Method, "Sine Language".

### 2010–2012: Παγκόσμια αναγνώριση, *Sorry for Party Rocking*, και *Rockin' Eve*

Κύριο λήμμα: Sorry for Party Rocking
Το 2010, συμμετείχαν στο κομμάτι του David Guetta με τίτλο "Gettin' Over You", το οποίο σημείωσε παγκόσμια επιτυχία, φτάνοντας εντός του *top 10* σε έντεκα χώρες και νούμερο ένα σε τρεις εξ'αυτών, συμπεριλαμβανομένου του Ηνωμένου Βασιλείου. Έφτασε, επίσης, στον αριθμό 31 του U.S. Hot 100 και 12 στον Καναδά. Το δίδυμο εργάστηκε, στην συνέχεια, πάνω στον δεύτερό του δίσκο, με τον τίτλο *Sorry for Party Rocking* στα τέλη του 2010, ο οποίος και κυκλοφόρησε στις 17 Ιουνίου 2011, στις ΗΠΑ. Το πρώτο single του συγκεκριμένου δίσκου, το "Party Rock Anthem", κυκλοφόρησε την 1η Ιανουαρίου 2011 και σ'αυτό εμφανίζονταν η Βρετανίδα τραγουδίστρια Lauren Bennett, πρώην μέλος του γυναικείου ποπ συγκροτήματος, "Paradiso Girls" και ο παραγωγός GoonRock, ενώ γινόταν χρήση του χορού του Melbourne Shuffle στο δημοφιλές μουσικό βίντεο του κομματιού. Το συγκεκριμένο κομμάτι ήταν και το καλύτερο στην μέχρι σήμερα καριέρα τους, φτάνοντας στην πρώτη θέση των μουσικών κατατάξεων στις ΗΠΑ, τον Καναδά, το Ηνωμένο Βασίλειο, και πάνω από δέκα άλλες χώρες, καθώς και εντός του *top 10* σε άλλες πολλές. Το δεύτερο single από το *Sorry for Party Rocking* κυκλοφόρησε στις 27 Μαΐου 2011, υπό τον τίτλο, "Champagne Showers," με την συμμετοχή της Αγγλίδας μουσικοσυνθέτριας Natalia Kills. Το τρίτο single, το "Sexy and I Know It", κυκλοφόρησε στις 3 Οκτωβρίου 2011 και έφτασε στο #1 των κατατάξεων του iTunes παγκοσμίως και #1 στο Αυστραλιανό και Καναδικό *Hot 100*. Επίσης εντός του 2011, οι LMFAO πραγματοποίησαν την πρώτη τους περιοδεία στην Ασία. Εμφανίστηκαν, μεταξύ άλλων, στην Σιγκαπούρη, την Μανίλα των Φιλιππινών, την Ταϊπέι της Ταϊβάν, και την Κουάλα Λουμπούρ της Μαλαισίας. Επίσης, στις 30 Ιουνίου 2011, οι LMFAO εμφανίστηκαν ζωντανά στο Isle of MTV 2011 Malta Special στο Fosos (Granaries) της Φλοριάνα της Μάλτα, εμπρός σε κοινό μεγέθους 50,000 ατόμων, μαζί με τους Far East Movement και Snoop Dogg.

Οι LMFAO εμφανιζόμενοι με την Madonna στο ημίχρονο της γιορτής του Super Bowl XLVI
Επιπλέον, το συγκρότημα των LMFAO τράβηξε τα φώτα της δημοσιότητας με την κυκλοφορία της σειράς ρούχων Party Rock Clothing, ενώ, ταυτόχρονα, την ίδια περίοδο, συνόδευσαν την Αμερικανίδα τραγουδίστρια Kesha στην περιοδεία της "Get Sleazy Tour", μαζί με τους Spank Rock και Natalia Kills, για το τρίτο και πέμπτο μέρος της περιοδείας της για το 2011. Στις 13 Αυγούστου 2011, άνοιξαν την συναυλία της Kesha στα πλαίσια του Φεστιβάλ Αερόστατων του Σαιν-Ζαν-συρ-Ρισελιέ στο Κεμπέκ του Καναδά, μαζεύοντας κοινό ύψους περίπου 100,000 ατόμων. Στις 29 Αυγούστου 2011, οι LMFAO γύρισαν το μουσικό βίντεο για το νέο τους single "Sexy and I Know it", στην Venice Beach της Καλιφόρνια. Ο ηθοποιός πορνογραφικών ταινιών Ρον Τζέρεμι κάνει την εμφάνισή του στο συγκεκριμένο βίντεο, το οποίο εστιάζει θεματικά στα γεννητικά όργανα των ανδρών. Οι ηθοποιοί Σάιμον Ρεξ και Βίλμερ Βαλντεράμα, ο θεατρικός συγγραφέας Ντάνιελ Κάνενγκιτερ (ως Shufflebot), καθώς και ο παλαιστής Άλιστερ Όφερεμ πραγματοποιούν, επίσης, την εμφάνισή τους. Το κομμάτι σημείωσε επιτυχία ανάλογη αυτής του "Party Rock Anthem", φτάνοντας στην κορυφή των charts παγκοσμίως. Το "Sexy and I Know it" έγινε το δεύτερο κομμάτι του διδύμου που να φτάνει στην πρώτη θέση σε ΗΠΑ, Καναδά, Αυστραλία και Νέα Ζηλανδία. Το συγκρότημα συμμετείχε στον πρώτο προκριματικό γύρο της 13ης σειράς του *Dancing with the Stars* στις 20 Σεπτεμβρίου 2011, το οποίο μεταδόθηκε ζωντανά.

Τον Οκτώβριο του 2011, το κομμάτι των LMFAO με τίτλο "Party Rock Anthem" χρησιμοποιήθηκε σε μια επίδειξη φωτισμού σπιτιών ανήμερα του Halloween όταν ένας άνδρας από την Νότια Καλιφόρνια συντόνισε τον φωτισμό του σπιτιού του στον ρυθμό του δημοφιλούς τραγουδιού. Αφού το σχετικό βίντεο στο YouTube έγινε ανάρπαστο, έχοντας μέχρι και δημοσιογραφική κάλυψη, το δίδυμο επισκέφτηκε το συγκεκριμένο σπίτι και γύρισε ένα διαφημιστικό για την αυτοκινητοβιομηχανία Kia με το σπίτι. Τον Δεκέμβριο του 2011, το συγκρότημα ερμήνευσε ζωντανά το "Party Rock Anthem" στην εκπομπή του κρατικού τηλεοπτικού σταθμού "Dick Clark's New Year's Rockin' Eve".

### 2012–σήμερα: Super Bowl και *hiatus*

Στις 5 Φεβρουαρίου 2012, το συγκρότημα εμφανίστηκε με την Madonna στο Super Bowl XLVI στη διάρκεια του *Bridgestone Halftime Show*. Συμμετείχαν στο κομμάτι της "Music", το οποίο περιελάμβανε ένα μείγμα με τα "Party Rock Anthem" και "I'm Sexy and I Know It". Στη διάρκεια της διαφημιστικής αυτής ανάπαυλας συμμετείχαν επίσης σε διαφήμιση της Budweiser με το remix για το single της Madonna, "Give Me All Your Luvin'", το οποίο συμπεριελήφθη στο ηλεκτρονικό παιχνίδι *FIFA Street* και στην *deluxe* έκδοση του νέου της δίσκου, *MDNA*. Επίσης, στη διάρκεια του 2012, ο Redfoo κατηγορήθηκε από παλαιότερη δισκογραφική εταιρεία του συγκροτήματος για παράνομη διακοπή συμβολαίου και του απαιτήθηκε αποζημίωση ύψους $7 εκατομμυρίων.

Στις 21 Σεπτεμβρίου 2012, εξέδωσαν ανακοίνωση στην οποία ανέφεραν ότι, πλέον, βρίσκονταν σε *hiatus*. Ο Redfoo των LMFAO δήλωσε, "Νιώθω σαν να κάναμε αυτό το πράγμα για πολύ καιρό, πέντε ή έξι χρόνια," και ότι ο ίδιος και ο Sky Blu δεν θα εμφανίζονταν μαζί στο προσεχές διάστημα και ότι θα έκαναν καιρό να το πράξουν, καθώς ο καθένας τους θα ακολουθούσε την δική του καριέρα. Όταν βγήκε η είδηση του χωρισμού μεταξύ των Redfoo και Sky Blu, το συγκρότημα εμφανίστηκε ζωντανά στο MTV News, ώστε να ξεκαθαρίσει την κατάσταση. Ο Sky Blu ανέφερε, "Βασικά, ξέρετε, καταρχάς, δεν διαλυόμαστε ως συγκρότημα. Είμαι σίγουρος γι'αυτό. Είμαστε από την ίδια οικογένεια, συγγενείς, καταλαβαίνετε, συνεπώς θα είμαστε πάντα αγαπημένοι μεταξύ μας," δήλωσε. "Έχει ενδιαφέρον, πάντως, καθώς κάποιος θα πει κάτι [και] και είναι όπως ακριβώς στο κολέγιο, στη συνέχεια όλοι θα αρχίσουν να λένε 'Διαλύονται. Παίζουν ξύλο μεταξύ τους.'"

Επιρροές
--------

Οι LMFAO αναφέρουν ότι είχαν μεγάλο αριθμό επιρροών, όπως ράπερ τύπου Tupac Shakur και Snoop Dogg, hip hop συγκοτήματα τύπου The Black Eyed Peas, Run D.M.C. και Wu-Tang Clan, R&B καλλιτέχνες τύπου James Brown και Michael Jackson, καθώς και ροκ συγκροτήματα τύπου The Beatles και Led Zeppelin. Και οι δυο τους είναι πιστοί *fans* του Μάκλ Τζάκσον και χρησιμοποιούν πολλές από τις χορευτικές του κινήσεις στην χορογραφία τους. Ο αυστραλιανός χορός Melbourne Shuffle κάνει αισθητή την παρουσία του στο μουσικό βίντεο του "Party Rock Anthem", σε συνδυασμό με στοιχεία της *US hip-hop dance*. Επίσης, οι LMFAO αναφέρουν ότι έχουν πάρει μεγάλη έμπνευση από τον Adam Goldstein, πιο γνωστό ως DJ AM, ο οποίος ήταν και ο πρώτος που τους μύησε στον χώρο της electronic μουσικής. Το 2007, οι LMFAO παρευρέθηκαν στην Winter Music Conference στο Μαϊάμι της Φλόριντα, για την οποία το δίδυμο αναφέρει ότι αποτέλεσε τεράστια πηγή έμπνευσης για το μουσικό και καλλιτεχνικό τους στυλ.

Επιχειρηματικά ενδιαφέροντα
---------------------------

Ενδυμασία Party Rock στην Λευκωσία της Κύπρου
Ο Redfoo είναι πρώην χρηματιστής και έχει εμφανιστεί στην εκπομπή του CNBC, *Mad Money* με τον Τζιμ Κράμερ.

Shuffle Bot
-----------

Το Shuffle Bot είναι χαρακτήρας, ο οποίος είναι γνωστός για εμφανίσεις του στα μουσικά βίντεο των LMFAO. Το Shuffle Bot ενσαρκώνεται από τον Αμερικανό Disc Jockey, Χορευτή, και Ράπερ Άντριου Φερ, ο οποίος κέρδισε σε έναν *online* διαγωνισμό Shuffling, όπου ο νικητής θα κέρδιζε μια θέση δίπλα στο hip-hop dance συγκρότημα Quest Crew, οι οποίοι είχαν ενταχθεί στην ομάδα των LMFAO ως νικητές σε έναν διαγωνισμό χορού και συγκεκριμένα από το America's Best Dance Crew του MTV.

### Εμφανίσεις

Το Shuffle Bot πραγματοποίησε την πρώτη του εμφάνιση στο μουσικό βίντεο του *Party Rock Anthem* το 2011. Σύντομα έγινε γνωστό και δημοφιλές για την ικανότητά του στο shuffling, καθώς και το τετράγωνο κουτί που είχε στο κεφάλι του και που του έδινε την μορφή ενός ρομπότ (αναφορά στο όνομα: shuffle 'bot'). Το κεφάλι του είναι ένα τετράγωνο χρυσαφί κουτί, με φώτα LED για μάτια, και ένα κράνος που είναι κατασκευασμένο στο εσωτερικό του κουτιού ώστε να υπάρχει ορατότητα μέσω του "στόματος" της κεφαλής. Πολλοί *fans* έχουν κατασκευάσει τις δικές τους κεφαλές για ενδυμασίες του halloween, ή για άλλες περιπτώσεις.

Δισκογραφία
-----------

Κύριο λήμμα: Δισκογραφία των LMFAO
* *Party Rock* (2009)
* *Sorry for Party Rocking* (2011)

Παραπομπές
----------

1. ↑  Birchmeier, Jason. «LMFAO - Music Biography». *Allmusic*. Ανακτήθηκε στις 11 Νοεμβρίου 2012.
2. ↑  «Redfoo's IMDb Page». IMDb. Ανακτήθηκε στις 10 Φεβρουαρίου 2011.
3. ↑  Caramanica, Jon. «Early-Morning Party With Club Rap and Female Audience Participation». *New York Times*.. Ανακτήθηκε στις April 10, 2011.
4. ↑  DeClerk, Hannah. «Q&A Redfoo, from LMFAO». *University Daily Kansan*. Αρχειοθετήθηκε από το πρωτότυπο στις 16 Ιουνίου 2012. Ανακτήθηκε στις 10 Απριλίου 2011.
5. ↑  McCabe. «Yo Happy Birthday SkyBlu!». *KAMP-FM*. Ανακτήθηκε στις 22 Απριλίου 2011.
6. 1 2  Karmali, Ziyah. «Interview: LMFAO». Shave Magazine. Αρχειοθετήθηκε από το πρωτότυπο στις 24 Ιανουαρίου 2010. Ανακτήθηκε στις 8 Ιουλίου 2011.
7. ↑  LMFAO Clarifies Meaning of Name in Trademark Application - Hollywood Reporter
8. ↑
9. 1 2 3 4  «Interview with Neil Jacobson (part 1)». HitQuarters. 18 Ιουνίου 2012. Αρχειοθετήθηκε από το πρωτότυπο στις 14 Μαρτίου 2016. Ανακτήθηκε στις 26 Αυγούστου 2012.
10. ↑  «LMFAO df Los Angeles Times Review». Interscope.com. Αρχειοθετήθηκε από το πρωτότυπο στις 23 Ιουνίου 2012. Ανακτήθηκε στις 25 Απριλίου 2011.
11. ↑  «The Crystal Method». The Crystal Method. 3 Ιουνίου 2010. Αρχειοθετήθηκε από το πρωτότυπο στις 22 Απριλίου 2012. Ανακτήθηκε στις 29 Μαρτίου 2012.
12. ↑  Trust, Gary (2011-07-06). «LMFAO Brings the 'Party' to Top of Hot 100». *Billboard* (Nielsen Business Media, Inc).. Ανακτήθηκε στις 2011-07-06.
13. ↑  Singles Release Diary – Music Αρχειοθετήθηκε 2011-05-26 στο Wayback Machine.. Digital Spy. Retrieved on 2011-10-05.
14. ↑  «LMFAO Live in Malaysia, Philippines & Singapore». mistazam.com. Ανακτήθηκε στις 22 Απριλίου 2011.
15. ↑  «Spectacular Isle of MTV on the Granaries». timesofmalta.com. Ανακτήθηκε στις 2 Ιουλίου 2011.
16. ↑  LMFAO "Sexy and I Know it" Video and Interview. Yo! Venice!. Retrieved on 2011-10-05.
17. ↑  «The Kia Soul Shuffle Slam with LMFAO at Halloween House». Ανακτήθηκε στις 11 Νοεμβρίου 2011.
18. ↑  «MDNA (Deluxe Edition) by Madonna». iTunes. Apple, Inc. Ανακτήθηκε στις 3 Φεβρουαρίου 2012.
19. ↑  TMZ Staff, "LMFAO The $7 Million SURPRISE at American Idol", tmz.com, April 20, 2012
20. ↑  «LMFAO's Redfoo, Sky Blu Split». B96 Chicago. 21 Σεπτεμβρίου 2012.
21. ↑  «Don't Worry Party Rockers, LMFAO Say It's Just A Hiatus». B96 Chicago. 25 Σεπτεμβρίου 2012. Αρχειοθετήθηκε από το πρωτότυπο στις 13 Φεβρουαρίου 2013. Ανακτήθηκε στις 1 Φεβρουαρίου 2013.
22. ↑  «20 Questions: LMFAO (Bamboozle Festival)». popmatters.com. Ανακτήθηκε στις 19 Απριλίου 2011.
23. ↑  «LMFAO Interview». *youtube*. Ανακτήθηκε στις 25 Μαΐου 2011.
24. ↑  «LMFAO Biography». artistdirect.com. Ανακτήθηκε στις 22 Απριλίου 2011.
25. ↑  LMFAO's Redfoo Tops Music and Stock Charts CNBC. August 19, 2011. Retrieved 2011-08-21.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **LMFAO** |

* Επίσημη Ιστοσελίδα Αρχειοθετήθηκε 2016-07-18 στο Wayback Machine.
* partyrockpeople.com
* partyrockclothing.com

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 42145970133532251221
* LCCN: no2009105006
* ISNI: 0000 0000 9373 4791
* GND: 1023237059
* SUDOC: 157417239
* BNF: cb16145119w (data)
* BIBSYS: 14012861
* MusicBrainz: ed5d9086-e8cd-473a-b96c-d81ad6c98f0d
* NKC: kn20120502012

 |

 |